《正月五日吾族诸老儒服纵游》
元代·何中

纵游二十士，远赏物华新。好是小兰若，一来中圣人。

桃源在何处，流水不胜春。归路狂歌甚，欹斜乌角巾。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。